CELEX: 62021TN0462
Language: da
Date: 2021-08-03 00:00:00
Title: Sag T-462/21: Sag anlagt den 3. august 2021 — Portigon mod Kommissionen

13.9.2021   
            
            
               DA
            
            
               Den Europæiske Unions Tidende
            
            
               C 368/38
            
         
      Sag anlagt den 3. august 2021 — Portigon mod Kommissionen
      (Sag T-462/21)
      (2021/C 368/54)
      Processprog: tysk
      
         Parter
      
      
         Sagsøger: Portigon AG (Düsseldorf. Tyskland) (ved advokaterne A. Bischke, H.-J. Niemeyer og F. Grossmann)
      
         Sagsøgt Europa-Kommissionen
      
         Sagsøgerens påstande
      
      
                  —
               
               
                  Den i forhold til Portigon AG vedtagne kommissionsafgørelse af 20. maj 2021 (C (2021) 3489) (AT.40324 — europæiske statsobligationer) annulleres i sin helhed.
               
            
                  —
               
               
                  Europa-Kommissionen tilpligtes at betale sagsomkostningerne.
               
            
         Søgsmålsgrunde og væsentligste argumenter
      
      Til støtte for søgsmålet har sagsøgeren anført seks anbringender.
      
                  1.
               
               
                  Første anbringende: Tilsidesættelse af retten til at blive hørt og en begrundelsesmangel
                  
                              —
                           
                           
                              Kommissionen har ikke fremstillet og begrundet den adfærd, som sagsøgeren er foreholdt, på en forståelig måde og for så vidt tilsidesat artikel 296, stk. 2, TEUF.
                           
                        
                              —
                           
                           
                              Kommissionen har undladt at fremsende supplerende klagepunkter til sagsøgeren i stedet for blot en sagsfremstillingsskrivelse.
                           
                        
            
                  2.
               
               
                  Andet anbringende: Tilsidesættetelse af princippet om sammenhæng i retsordenen
                  
                              —
                           
                           
                              Med vedtagelsen af Kommissionens afgørelse har denne institution undergravet sin egen støtteafgørelse fra 2011.
                           
                        
            
                  3.
               
               
                  Tredje anbringende: Kommissionen har ukorrekt ikke gjort brug af sin skønsbeføjelse
                  
                              —
                           
                           
                              Kommissionen har urigtigt ikke taget sagsøgerens klagepunkter i betragtning og tydeligvis ikke udøvet det skøn, som den har i forbindelse med vedtagelsen af afgørelsen
                           
                        
            
                  4.
               
               
                  Fjerde anbringende: Urigtig formodning for en samlet og vedvarende overtrædelse
                  
                              —
                           
                           
                              Kommissionen har urigtigt lagt til grund, at der foreligger en samlet og vedvarende overtrædelse, som skal have været efter det tidspunkt, hvor den forældes.
                           
                        
            
                  5.
               
               
                  Femte anbringende: Urigtig bedømmelse af den adfærd, der har udløst pålæggelse af en sanktion i medfør af artikel 101 TEUF, og en begrundelsesmangel efter artikel 296, stk. 2, TEUF
                  
                              —
                           
                           
                              Kommissionen har urigtigt anset alle handlinger for en bevidst begrænsning af konkurrencen. Kommissionen har ikke bevist angivelige mærkbare indvirkninger på markedet.
                           
                        
                              —
                           
                           
                              Kommissionen har urigtigt tilregnet sagsøgeren en tidligere medarbejders adfærd.
                           
                        
            
                  6.
               
               
                  Sjette anbringende: Urigtig vedtagelse af en konstaterende afgørelse efter artikel 7, stk. 1, i forordning (EF) nr. 1/2003 (1)
                  
                  
                              —
                           
                           
                              Afgørelsen er i strid med artikel 7, stk. 1, i forordning (EF) nr. 1/2003, eftersom Kommissionen ikke har en berettiget interesse i at træffe en afgørelse mod sagsøgeren.
                           
                        
            
         (1)  Rådets forordning (EF) nr. 1/2003 af 16.12.2002 om gennemførelse af konkurrencereglerne i traktatens artikel 81 og 82 (EFT 2003, L 1, s. 1).